CELEX: 32004R1992
Language: hu
Date: 2004-11-19 00:00:00
Title: A Bizottság 1992/2004/EK rendelete (2004. november 19.) a takarmányozásra szánt fölözött tejre és sovány tejporra és az ilyen sovány tejpor értékesítéséhez nyújtott támogatásra vonatkozóan az 1255/1999/EK tanácsi rendelet alkalmazásával kapcsolatos részletes szabályok megállapításáról szóló 2799/1999/EK rendelet módosításáról

20.11.2004   
            
            
               HU
            
            
               Az Európai Unió Hivatalos Lapja
            
            
               L 344/11
            
         
      A BIZOTTSÁG 1992/2004/EK RENDELETE
   
   (2004. november 19.)
   a takarmányozásra szánt fölözött tejre és sovány tejporra és az ilyen sovány tejpor értékesítéséhez nyújtott támogatásra vonatkozóan az 1255/1999/EK tanácsi rendelet alkalmazásával kapcsolatos részletes szabályok megállapításáról szóló 2799/1999/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tej és tejtermékek piacának közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 10. és 15. cikkére,
   mivel:
   
               (1)
            
            
               A 2799/1999/EK bizottsági rendelet (2) 7. cikkének (1) bekezdése meghatározza a takarmányozásra szánt fölözött tejre és sovány tejporra nyújtott támogatás mértékét, figyelembe véve az 1255/1999/EK rendelet 11. cikkének (2) bekezdésében meghatározott tényezőket. Tekintettel az intervenciós sovány tejpor piaci árának és értékesítési árának alakulására, a támogatás mértékét csökkenteni kell.
            
         
               (2)
            
            
               A 2799/1999/EK rendeletet ezért ennek megfelelően módosítani kell.
            
         
               (3)
            
            
               A Tej- és Tejtermékpiaci Irányítóbizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A 2799/1999/EK rendelet 7. cikke (1) bekezdésének helyébe a következő rendelkezés lép:
   
      „(1)   A támogatás meghatározása az alábbiak szerint történik:
      
                  a)
               
               
                  3,23 euro 100 kg fölözött tej esetében, amelynek fehérjetartalma eléri a zsírmentes szárazanyag 35,6 %-át;
               
            
                  b)
               
               
                  2,85 euro 100 kg fölözött tej esetében, amelynek fehérjetartalma eléri a zsírmentes szárazanyag 31,4 %-át, de nem haladja meg annak 35,6 %-át;
               
            
                  c)
               
               
                  40 euro 100 kg sovány tejpor esetében, amelynek fehérjetartalma eléri a zsírmentes szárazanyag 35,6 %-át;
               
            
                  d)
               
               
                  35,28 euro 100 kg sovány tejpor esetében, amelynek fehérjetartalma eléri a zsírmentes szárazanyag 31,4 %-át, de nem haladja meg annak 35,6 %-át.”
               
            
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. november 19-én.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 160., 1999.6.26., 48. o. A legutóbb a 186/2004/EK bizottsági rendelettel (HL L 29., 2004.2.3., 6. o.) módosított rendelet.
   
      (2)  HL L 340., 1999.12.31., 3. o. A legutóbb az 1839/2004/EK rendelettel (HL L 322., 2004.10.23., 4. o.) módosított rendelet.